Unionens kompetenceområde i henhold til traktaten (Artikel 151 i traktaten om Den Europæiske Unions funktionsmåde) Unionen og medlemsstaterne, der er opmærksomme på de grundlæggende arbejdsmarkedsmæssige og sociale rettigheder, som bl.a. er fastlagt i den europæiske socialpagt undertegnet i Torino den 18. oktober 1961 og fællesskabspagten af 1989 om arbejdstagernes grundlæggende arbejdsmarkedsmæssige og sociale rettigheder, har som mål at fremme beskæftigelsen, en forbedring af leve- og arbejdsvilkårene for herigennem at muliggøre en udjævning af disse vilkår på et stadigt stigende niveau, en passende social beskyttelse, dialogen på arbejdsmarkedet, en udvikling af de menneskelige ressourcer, der skal muliggøre et varigt højt beskæftigelsesniveau, og bekæmpelse af social udstødelse.

Instituttets beføjelser (Rådets forordning (EØF) nr. 1365/75 som ændret ved Rådets forordning (EF) nr. 1111/2005) Mål At bidrage til tilvejebringelse af bedre leve- og arbejdsvilkår gennem udvikling og udbredelse af viden inden for dette område. Instituttet skal navnlig beskæftige sig med følgende spørgsmål: — menneskets vilkår på arbejdspladsen — tilrettelæggelsen af arbejdet og navnlig medarbejdernes placering i dette — problemer, der er specielle for visse arbejdstagerkategorier — betydningen på lang sigt af forbedringer på miljøområdet — de menneskelige aktiviteters stedlige og tidsmæssige fordeling. Opgaver — At fremme udveksling af oplysninger og erfaring inden for disse områder — At lette kontakten mellem universiteter, undersøgelses- og forskningsinstitutter, forvaltningsorganer og økonomiske og sociale organisationer — At gennemføre eller stå for gennemførelsen af undersøgelser samt bidrage til gennemførelsen af forsøgsprojekter — At samarbejde så tæt som muligt med de specialiserede institutter og organer, som findes i medlemsstaterne og på internationalt plan.

Ledelse 1 — Bestyrelsen — Fra hver medlemsstat: — én repræsentant for regeringen — én repræsentant for arbejdsgivernes organisationer og én repræsentant for arbejdstagernes organisationer — Tre repræsentanter for Kommissionen. 2 — Bestyrelsens forretningsudvalg — består af 11 medlemmer: tre fra regeringerne, tre fra hver af arbejdsmarkedsparterne og to fra Kommissionen — overvåger gennemførelsen af bestyrelsens beslutninger og træffer foranstaltninger med henblik på at sikre behørig ledelse af instituttet mellem bestyrelsens møder. 3 — Direktøren udnævnes af Kommissionen på grundlag af en kandidatliste, der forelægges af bestyrelsen. Direktøren leder instituttet og gennemfører de afgørelser, der træffes af bestyrelsen og af forretningsudvalget. 4 — Ekspertudvalget består af op til tre medlemmer fra Kommissionen, regeringerne og arbejdsmarkedets parter og har til formål at rådgive om gennemførelse af større projekter og vurdering af resultater. 5 — Ekstern revision Revisionsretten. 6 — Dechargemyndighed Europa-Parlamentet efter henstilling fra Rådet.

Instituttets disponible ressourcer i 2010 (2009) Budget 20,9 millioner euro (20,2 millioner euro) Ansatte pr. 31. december 2010 101 stillinger i stillingsfortegnelsen, hvoraf 91 (81) var besat pr. 31. december 2010. Andre ansatte: Udstationerede nationale eksperter: 0 (0) Kontraktansatte: 10 (13) Ansatte i alt: 101 (94) der varetager følgende opgaver operationelle: 66 (62) administrative 31 (28) blandede: 4 (4)

Aktiviteter og tjenesteydelser Overvågning og undersøgelser Netværket af europæiske observatorier (NEO) — Det Europæiske Observatorium for Arbejdsmarkedsrelationer (EIRO) 357 nye ajourføringer af oplysninger, fem repræsentativitetsundersøgelser, årlige ajourføringer af oplysninger om løn og arbejdstid og kollektive kampskridt, årlig gennemgang af arbejdsmarkedsrelationer, seks sammenlignende analytiske rapporter — Det Europæiske Observationsorgan for Arbejdsvilkår (EWCO) 107 nye ajourføringer af oplysninger, seks sammenlignende analytiske rapporter om erhvervsmæssig støtte til vandrende arbejdstagere og selvstændige erhvervsdrivende — Den Europæiske Overvågning af Omstrukturering (ERM) 1 258 faktablade om omstrukturering, fire sammenlignende analytiske rapporter Undersøgelser — Den anden europæiske undersøgelse af livskvalitet: rapport om anden analyse af familie- og arbejdsliv — Den tredje europæiske undersøgelse af livskvalitet: forberedelse af feltarbejde — Den femte europæiske undersøgelse af arbejdsvilkårene: feltarbejde med 44 000 interview i 34 lande; offentliggørelse af de første resultater (resumé) — Undersøgelse af europæiske virksomheder: oversigtsrapport offentliggjort, anden analyse af virksomhedernes fleksibilitetsprofiler og om deltidsarbejde Beskæftigelse og konkurrence — Investeringsfonde og reorganisering — Globaliseringens effekt på udvalgte sektorer: finansielle tjenesteydelser — Nye former for iværksætterkultur — Korttidsarbejdsordninger (rapport om udbredelse af fleksibilitet og sikkerhed — potentialet i korttidsarbejdsordninger (»Extending flexicurity — The potential of short-time working schemes«)) Arbejdsmarkedsrelationer og arbejdspladsudvikling — Undtagelser på lønområdet — Fleksibilitet og sikkerhed i krisetider — Arbejdsmarkedsrelationer i handelssektoren — Medarbejderindflydelse i selskaberne under statutten for det europæiske selskab — Fra nationale til sektorspecifikke arbejdsmarkedsrelationer — Social dialog og økonomisk afmatning i automobilsektoren Social samhørighed og livskvalitet — Målestok for social integration af ældre — Støttetjenester for forældre — Interkulturelle politikker og relationer mellem socialgrupper — Udviklinger i livskvaliteten i Europa 2003-2009 — Håndtering af husholdningernes gæld. Formidling og udveksling af idéer og erfaringer 85 511 trykte publikationer uddelt, 679 nye webpublikationer og trykte publikationer, 873 kontakter og orienteringsmøder med politiske beslutningstagere på europæisk plan, 1,8 millioner besøg på hjemmesiden. Medieaktiviteter nåede ud til 130 millioner europæiske borgere. 252 forespørgsler fra journalister. — Konference: »Working longer through better working conditions; new modes of work and career organisation« — Instituttets seminarrække »Skills development in Europe: challenges and actions« — 17 udstillinger og 25 besøg på instituttet.